कर्नाटक का भविष्य राज्यपाल के हाथों तय होगा. राज्य में सरकार किसकी बनेगी ये उनके उस फैसले पर निर्भर करेगा, कि किसे वो आमंत्रित करते हैं. कर्नाटक के राज्यपाल 80 साल के वजुभाई वाला ही ऐसी स्थिति में कमान संभाल रहे हैं.जिस समय देश के मौजूदा प्रधानमंत्री नरेंद्र मोदी, गुजरात के मुख्यमंत्री हुआ करते थे वाजुभाई वित्तमंत्री थे. बतौर मुख्यमंत्री मोदी के 13 साल के कार्यकाल में वजुभाई 9 साल तक इस महत्वपूर्ण पद पर रहे. साल 2005-2006 के बीच वजुभाई राज्य में बीजेपी प्रमुख भी रहे.